पाएं अपने शहर की ताज़ा ख़बरें और फ्री ई-पेपरडाउनलोड करें
बरही में अब कोरोना विकराल रूप लेता जा रहा है। पिछले दो दिनों में पांच लोगों की मौत हो गई। इसमें कुछ लोगों ने कोरोना से दम तोड़ दिया, तो कुछ लोगों ने कोरोना निगेटिव होने के बाद भी सांस में तकलीफ होने से मौत हो गई। गया रोड बरही निवासी व्यवसायी सोनू जायसवाल की कोरोना से मौत हो गई।
जानकारी के मुताबिक कोरोना संक्रमित होने के बाद उन्हें आरोग्यम हॉस्पिटल में भर्ती कराया गया था। एक सप्ताह तक वह जिंदगी एवं मौत से जूझता रहा। लेकिन अंततोगत्वा उन्होंने जिंदगी की जंग नही जीत पाए। वही बेन्दगी हासमदाग निवासी 30 वर्षीय मनोज यादव की मौत भी इलाज के दौरान कोरोना से हो गई। उन्हें पहले बरही अनुमंडलीय अस्पताल के कोविड वार्ड में भर्ती कराया गया था। लेकिन स्थिति गंभीर होने पर उन्हें सदर अस्पताल में भर्ती किया गया। जहां इलाज के दौरान उनकी मौत हो गई। इसी तरह धनबाद रोड की एक महिला एवं पंचमधव के एक बुजुर्ग की मौत भी कोरोना से हो गई। जबकि मलाहटोली निवासी 70 वर्षीय मदन माली की मौत ऑक्सीजन लेवल कम होने से गई। वही कोविड सेंटर में भर्ती चार लोगों को बेहतर इलाज के लिए हजारीबाग सदर अस्पताल रेफर कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn